**Проект „Приеми ме 2015” по Оперативна програма „Развитие на човешките ресурси” 2014 - 2020г., бюджетна линия BG05M9OP001­2.003 „Приеми ме 2015”**

**КРАТКО ОПИСАНИЕ НА ПРОЕКТНОТО ПРЕДЛОЖЕНИЕ:**

Настоящата операция допълва и надгражда операция „Приеми ме“, финансирана по ОП РЧР 2007 ­ 2013г., която допринесе за прилагането в национален мащаб на нов подход за предоставяне на социалната услуга „Приемна грижа”, както и за разширяване на възможностите за развитие на услугата по децентрализиран начин. Операцията е насочена към усъвършенстване и разширяване обхвата на услугата „Приемна грижа" и затвърждаване предоставянето й на местно ниво като алтернативна форма за отглеждане на деца в риск в семейна среда и съдържа иновативен елемент по отношение на подкрепата, насочена към развитие на „специализирана приемна грижа“ за деца с увреждания; деца, жертви на насилие или трафик; деца, непридружени бежанци, както и с мерките, насочени към повишаване на качеството на приемната грижа чрез осъществяване на мониторинг. Специален фокус ще се постави върху настаняването на деца до 3­ годишна възраст. Утвърдените и сега действащите в рамките на Проект „И аз имам семейство" приемни семейства, могат да преминат към Проект „Приеми ме 2015“ с оглед гарантиране интереса на настанените деца в приемните семейства, недопускане на възможност за прекратяване на настаняването, потвърдено от съда на тези деца и попадането им обратно в специализирана институция за деца. Новият проект ще затвърди предоставянето на услугата на местно ниво като алтернативна форма за отглеждане на деца в риск в семейна среда в общините, включени в Проект „И аз имам семейство“, както и в други общини, в които се развива социалната услуга „Приемна грижа“. Спецификата на проекта изисква ангажиране на различни субекти в организацията и управлението с прилагане на иновативен модел на взаимодействие, по отношение на планирането и предоставянето на социалната услуга „Приемна грижа” по децентрализиран начин чрез ясно разпределение на отговорностите между АСП и общините ­ партньори, с активното участие на неправителствени организации на всички етапи по изпълнение на проектните дейности.

Настоящата операция е в съответствие с: Националната стратегия „Визия за деинституционализацията на децата в Република България” и Плана за действие за нейното изпълнение; Националната стратегия за намаляване на бедността и насърчаване на социалното включване 2020 година. Изпълнението на мерките ще допринесе за постигане на **основната цел на Националната стратегия за детето 2008 ­ 2018г. ­ осигуряването на условия за ефективно упражняване на правата и подобряване качеството на живот на децата като условие за свободното и пълноценното им личностно развитие.**

Общият бюджет на проекта е 51,6 милиона лева, а реализацията му ще продължи до **31.12.2018г.**

В случай, че желаете да посетите **информационна среща**, може да се свържете с екипа по “Приемна грижа” в Община Пловдив – партньор по проект ” Приеми ме 2015”. Адрес на екипа към Община Пловдив: гр. Пловдив, ул. „Княз Александър І Батенберг“ № 27, ет.2; тел.: 032/633053; e- mail: epg\_plovdiv@abv.bg.

**Въпросник, който да попълните в дома си, за да ви помогне да решите дали приемничеството е за вас**

**Заявление за включване в Проект „Приеми ме 2015“**

**ФИНАНСОВИ АСПЕКТИ НА СОЦИАЛНАТА УСЛУГА „ПРИЕМНА ГРИЖА“**

**ПО ПРОЕКТ „ПРИЕМИ МЕ 2015“:**

**Средства за възнаграждения на професионалните приемни семейства, съобразно броя на децата:**

**• На приемно семейство с едно дете – 150% от минималната работна заплата / 630,00 лв. /;**

**• На приемно семейство с две деца – 160% от минималната работна заплата / 672,00 лв. /;**

**• На приемно семейство с три деца – 170% от минималната работна заплата / 714,00 лв. /;**

**Средства за месечен бюджет за издръжка на деца, настанени в доброволни и професионални приемни семейства, съобразно възрастта:**

**• За дете от 0 до 3 години - 4 х ГМД / 260,00 лв. /;**

**• За дете от 3 до 14 години - 3,5 х ГМД / 227,50 лв. /;**

**• За дете от 14 до 18 години, а ако учи до 20 години - 4 х ГМД / 260,00 лв. / ;**

**• За дете с увреждане, настанено в приемно семейство - добавка от 1,2 х ГМД / 78,00лв. /;**